Den danske cykelrytter Magnus Cort vandt søndag aften 21. etape i Vueltaen, der sluttede i Madrid.

Se mere Vuelta a España på TV 2 Play

FAKTA: Vuelta-etapevinderen Magnus Cort Nielsen Navn: Magnus Cort Nielsen Født: 16. januar 1993 Hold: Orica BikeExchange Tidligere hold: Concordia Forsikring Himmerland, Cult Energy Udvalgte meritter: To etapesejre i Vuelta a España (2016)

Fire etapesejre i Danmark Rundt (2013, 2014 og 2016)

Samlet vinder af Ronde de l'Oise (2014)

Magnus Cort Nielsen fra Orica BikeExchange har gjort det igen.

For anden gang i årets Vuelta a España krydsede danskeren søndag målstregen som etapevinder i det store spanske etapeløb.

Det er første gang siden 2007, en dansker vinder to etapesejre i en Grand Tour. Dengang var det Michael Rasmussen, der vandt to etaper i Tour de France.

På 21. og sidste etape over de 104,8 kilometer fra Las Rozas til Madrid viste den danske grand tour-debutant igen sine evner som afslutter og vandt ligesom på 18. etape sin store sejr i en massespurt.

Først på de sidste 57 kilometer af etapen blev der kørt væddeløb. Her forsøgte fire udbrydere sig med et angreb.

De seneste ti års vindere af Vuelta a España 2016: Nairo Quintana (Movistar)

2015: Fabio Aru (Astana)

2014: Alberto Contador (Tinkoff-Saxo)

2013: Chris Horner (RadioShack-Nissan)

2012: Alberto Contador (Saxo Bank-Tinkoff Bank)

2011: Juan José Cobo (Geox-TMC)

2010: Vincenzo Nibali (Liquigas)

2009: Alejandro Valverde (Movistar)

2008: Alberto Contador (Astana)

2007: Denis Menchov (Rabobank)

Det blev annulleret godt seks kilometer fra mål, hvor sprinterholdene kørte dem ind.

I spurten var danskeren ved at blive klemt inde, men slap fri og vandt en overbevisende sejr.

Derfor kunne Cort meget fortjent lade sig hylde på podiet i Madrid.

Nairo Quintana blev den samlede vinder af etapeløbet, mens Chris Froome blev nummer to, og Esteban Chaves sluttede på podiets nederste trin.